పాకిస్థాన్‌పై ఆస్ట్రేలియా విజయం
 
పాకిస్థాన్‌ 443/9 డిక్లేర్‌,163 ఆలౌట్‌ ఆస్ట్రేలియాతొలి ఇన్నింగ్స్‌ 624/8 డిక్లేర్‌ మెల్‌బోర్న్‌: గత కొంత కాలంగా అసలు సిసలైన ఆట తీరు మరచిపోయిన ఆస్ట్రేలియా జట్టు ఎట్టకేలకు పాకిస్థాన్‌పై గెలిచి పూర్వ వైభవాన్ని చాటింది.కాగా మూడు టెస్టుల సిరీస్‌లో భాగంగా పాకిస్థాన్‌తో జరిగిన రెండవ టెస్టు మ్యాచ్‌లో ఆస్ట్రేలియా ఇన్నింగ్స్‌ తేడాతో విజయం సాధించింది.మొదట పాకిస్థాన్‌ను కుమ్మేసిన ఆస్ట్రేలియా,ఆ తరువాత పాక్‌ను కూల్చి ఘనమైన విజయాన్ని సాధించింది. కాగా ఈ మ్యాచ్‌లో ఆసీస్‌ అమోఘంగా సత్తాచా టడంతో పాకిస్థాన్‌ కనీసం పోరాడకుండానే చేతెలెత్తేసింది.తొలి టెస్టులో పరాజయం చెందినప్పటికి అద్బుతమైన ఆట తీరుతో ఆకట్టుకున్న పాకిస్థాన్‌,రెండవ టెస్టు లో మాత్రం పూర్తిగా చితికిల పడింది.కాగా ప్రధానంగా రెండవ ఇన్నింగ్స్‌లో ఆసీస్‌ బౌలింగ్‌ను ఎదుర్కోవడంలో డీలా పడిన పాకిస్థాన్‌ ఇన్నింగ్స్‌ 18 పరుగులు తేడాతో పరాజయం మూటగట్టు కుంది.పాకిస్థాన్‌ తన రెండవ ఇన్నింగ్స్‌లో 53.2 ఓవర్లలో 163 పరుగులకే చాపచుట్టింది.దీంతో ఘోరంగా పాకిస్థాన్‌ ఓడిపోయింది.పాక్‌ ఆటగాళ్లలో అజహర్‌ అలీ 43 పరుగులు,సర్పరాజ్‌ 43 మినహా ఎవరూ సత్తా కనబర్చ లేక పోయారు.కాగా పాకిస్థాన్‌ పరాజయం తప్పలేదు.ఆసీస్‌ బౌలర్లలో స్టార్‌ నాలుగు,లయన్‌ మూడు వికెట్లతో పాక్‌ పతనాన్ని శాసించారు.అంతకు ముందు 6 వికెట్లకు 465 పరుగుల ఓవర్‌ నైట్‌ స్కోరుతో చివరి రోజు ఇన్నింగ్స్‌ కొనసాగించిన ఆసీస్‌ 8 వికెట్లకు 624 పరుగుల వద్ద ఇన్నింగ్స్‌ను డిక్లేర్‌ చేసింది.స్టీవ్‌ స్మిత్‌ 165 పరుగులు,డేవిడ్‌ వార్నర్‌ 144 పరు గులు,హ్యాండ్‌ స్కాంబ్‌ 54 పరుగులు, స్టార్క్‌ 84 పరుగులతో సత్తాచాటి ఆసీస్‌ భారీ స్కోరు చేయడంలో సహకరించారు.ఈ మ్యాచ్‌లో విజయంతో సిరీస్‌ను ఆసీస్‌ 2-0 తేడాతో కైవసం చేసుకుంది.కాగా తొలి టెస్టులో ఆస్ట్రేలియా 39 పరుగుల తేడాతో విజయం సాధించిన సంగతి తెలిసిందే.